בראיי

"בראיי..." (בפרסית: "برای"; "בשביל..." או "למען...") הוא שיר מחאה משנת 2022, פרי יצירתו של הזמר שרווין האג'יפור, בהשראת מותה של מהסא אמיני והמחאה הנרחבת באיראן בעקבותיו.<ref name=":0"></ref>

== רקע והפקה ==
=== מילים ===
לאחר מותה של מחסה אמיני ותחילת המחאה באירן, החלה תופעת רשת (בפרט בטוויטר) שבה הסבירו המשתמשים את הסיבות מבחינתם לרצון לשינוי משטר, ואת נימוקיהם הם פתחו במילה בראיי ("בשביל" או "למען").

בניסיון ללכוד את הרגע כתב חג'יפור כל בית בשיר על סמך ציוץ כלשהו. הטקסט שהתקבל נוגע במספר נושאים הזקוקים לשינוי, ובכלל זה: העדר שביעות רצון מהחיים, זכויות נשים, זכויות ילדים, זכויות הפליטים, זכויות בעלי חיים, דאגות סביבתיות, מיתון ועוני, תאוקרטיה ואיסורים חברתיים ודתיים מיושנים, מיליטריזם שחיתות פוליטית, שחיתות מקומית, חופש הביטוי והעוינות של הממשלה כלפי מדינות אחרות.

=== קליפ ===
הקליפ הוקלט במצלמה נייחת בסגנון דיוקן-סלפי בחדר. בסרטון הופיעו צילומי מסך חתוכים המתארים את הציוצים המקוריים מסונכרנים עם הבתים הקשורים, תוך מתן קרדיט למחברים.

== השפעה ==
=== הוצאת השיר ומעצרו ושחרורו של חאג'יפור ===
בראיי פורסם לראשונה ב-28 בספטמבר 2022, בחשבון האינסטגרם של שרווין חג'יפור. הוא הפך ללהיט מיידי ולהמנון הלא רשמי של ההתקוממות. תוך פחות מ-48 שעות זכה השיר לכ-40 מיליון צפיות עד שהוסר מהפלטפורמה בעקבות מעצרו של חג'יפור על ידי השלטונות ב-29 בספטמבר.<ref name="BBC Persian"></ref>

חג'יזאדה שוחרר בסופו של דבר בערבות ב-4 באוקטובר 2022.<ref name="خبرگزاری آنالوتی"></ref>

=== תגובות ===
השיר היה בשימוש אינספור פעמים במהלך התכנסויות, מבתי ספר ואוניברסיטאות ועד רחובות, הן ברחבי אירן והן ברחבי העולם. הוא הופץ במדיה החברתית ובערוצי טלוויזיה ובתחנות רדיו זרות. השיר שימש גם כרקע לכמה צורות אחרות של אמנות כמו עבודות וידאו, עיצוב גרפי ואמנות מיצג.

"בראיי" הוא מוזיקת הרקע בסרטון שבו ידוענים כמו אוליביה קולמן, בריאן קוקס, קייט בקינסייל, פז וגה, ג'יימס קרומוול, וויליאם ג'קסון הארפר, בראדלי ויטפורד, ג'סי וויליאמס, קטרינה באלף וג'וליה לואי-דרייפוס יחד עם מספר אמנים איראנים, כולל נזאנין בוניאדי, דיברו על מותה של מהסה אמיני.<ref name="MEAWW"></ref>

ב-4 בנובמבר 2022, השרירן האיראני, סעיד נורוזי, בחר ב"בראיי" כמוזיקה המלווה שלו בזמן שהתחרה בתחרות שאורגנה על ידי הפדרציה האוסטרית לפיתוח גוף וספורט (ABPF). הוא סיים שני בתוצאות הסופיות.<ref name="IranWire"></ref>

=== הגראמי ===
ב-10 באוקטובר 2022 דיווח וראייטי ששיר המחאה קיבל כמעט 100,000 הגשות לקטגוריה חדשה בטקס פרסי הגראמי לשירים הקשורים בשינוי חברתי.<ref name="Variety"></ref>

=== גרסאות כיסוי ===
לשיר נעשו גרסאות כיסוי על ידי מספר אמנים<ref name="Emily Schrader"></ref><ref name="ITAY BENDA"></ref> ובשפות שונות כגון איטלקית,<ref name="Fra.Gile dj"></ref><ref name="gli Scappati di cAsa"></ref> גרמנית,<ref name="Lisa Wahlandt"></ref> אנגלית<ref name="O.I.AM Music"></ref> וצרפתית.<ref name="Sons Ancash Production"></ref>
* "עבור אישה, חיים, חירות" מאת רנה מנצור (באנגלית).<ref name="VOA"></ref> ב-4 בנובמבר 2022, רנא מנצור הוזמנה לבצע את הגרסה שלה לשיר בסיום העונה ה-12 של "דה ווייס גרמניה", בסולידריות עם המפגינים האיראנים.<ref name="The Voice of Germany"></ref> לאחר מחיאות כפיים שנמשכו כמעט 2 דקות הפנתה מנצור את תשומת הלב למעצרו הפוליטי של הראפר האיראני טומאג' סאלחי באיראן.
* ב-29 באוקטובר 2022 "בראיי" בוצע על ידי קולדפליי בקונצרט שלהם באצטדיון אנטוניו וספוצ'יו ליברטי בבואנוס איירס והוא שודר במקביל בשידור חי ב-3,400 בתי קולנוע ב-81 מדינות.<ref name="The Guardian"></ref> לפני שהזמין את גולשיפתה פראהאני לבמה לתמוך בשירה, הסביר כריס מרטין, הזמר המוביל של הלהקה, את משמעותו של השיר וביטא את תמיכת הלהקה במאבקם של האיראנים לחירות.

== ניתוח ==
במאמר שפרסם הלוס אנג'לס טיימס ב-12 באוקטובר 2022, נחקר כיצד השיר הפך "להמנון לנשים, לחופש וחיים רגילים". נהיד סיאמדוסט מאוניברסיטת טקסס באוסטין והמחבר של "פסקול המהפכה: הפוליטיקה של המוזיקה באיראן" השווה את השימוש בשירים בהפגנות העבר לזה של "בראיי" וקבע כי "לא הייתה התקוממות אחרת שזוהתה עם שיר אחד", וציין שזהו שיר שמושמע על ידי מוזיקאי אחד, אבל "נכתב על ידי האנשים כולם".<ref name="Los Angeles Times"></ref>

==ראו גם==
* אי איראן
* ההפגנות באיראן (2022)

==קישורים חיצוניים==

== הערות שוליים ==

קטגוריה:שירי מחאה
קטגוריה:2022 באיראן
קטגוריה:שירי 2022